Diari Oficial de la Generalitat Valenciana


Sumari del DOGV 2921, del 03-02-1997 (1997/818540)

ORDRE de 15 de gener de 1997, de la Conselleria d'Agricultura i Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 1997/98.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2921

Data del DOGV
:   03-02-1997

Secció del DOGV
:   ALTRES DISPOSICIONS

Número del document
:   1997/818540


Data del document
:   15-01-1997

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

ORDRE de 15 de gener de 1997, de la Conselleria d'Agricultura i Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 1997/98.  
D'acord amb allò disposat en la Llei de Pesca Fluvial de 20 de febrer de 1942 i el seu reglament de 6 d'abril de 1943, com també allò indicat en l'article 33, apartat 2, de la Llei 4/1989, de 27 de març, de Conservació dels Espais Naturals i de la Flora i Fauna Silvestres, es fixen els períodes hàbils de pesca i les normes generals aplicables a la pesca en les aigües continentals de la Comunitat Valenciana.  
Atenent aquests motius, a proposta de la Direcció General del Medi Natural, fent ús de les facultats que tinc atribuïdes,  
ORDENE  
Article 1. Espècies  
Les espècies la pesca dels quals es permet en aigües continentals de la Comunitat Valenciana són:  
Anguila (Anguilla anguilla)  
Truita arc iris (Oncorhynchus mykiss)  
Truita comuna (Salmo trutta) - Només pesca sense mort.  
Lluç de riu (Esox lucius)  
Barb (Barbus sp)  
Carpa (Cyprinus carpio)  
Carpí vermell (Carassius auratus)  
Tenca (Tinca tinca)  
Madrilla (Chondrostoma toxostoma)  
Bagra (Leuciscus sp)  
Llobarro (Dicentrarchus labrax)  
Perca americana o black-bass (Micropterus salmoides)  
Mugílids: llissa vera, sama, llissa de cap xiquet i llissa cabuda (llisses incloses en les espècies Chelon labrosus, Liza ramada, Liza saliens i Mugil cephalus)  
Cranc de riu americà (Procambarus clarkii).  
Article 2  
Les talles mínimes per a aquestes espècies s'allisten a continuació, sense perjudici de les reglamentacions vigents en cada vedat.  
S'entendrà per longitud en els peixos la distància existent des de l'extremitat anterior al cap fins al punt mitjà de la part posterior de l'aleta caudal o cua estesa.  
Espècies cm   
Anguila 25  
Truita arc iris 19  
Truita 25  
Lluç 40  
Barb 18  
Carpa 18  
Tenca 25  
Llobarro 25  
Perca americana 25  
Múgilids 25  
Restants peixos 12  
Tots aquells exemplars que es capturen de mida igual o inferior a l'establida hauran de restituir-se immediatament a l'aigua de la qual van ser extrets.  
Article 3. Limitacions i prohibicions de caràcter general.  
a) Xarxes. L'ús de xarxes està prohibit i només és autoritzable, amb caràcter excepcional, segons allò previst en la Llei 4/1989, de Conservació dels Espais Naturals i de la Flora i Fauna Silvestres, i la Llei de Pesca Fluvial.  
b) Esquers. Queda prohibida la utilització dels següents tipus d'esquers: peixos vius, crancs vius o morts i ous de peix. En aigües declarades de truita es prohibeix l'ús de massilles aromatitzades i cucs de carn (asticot). Es prohibeix esquerar les aigües abans o durant la pesca.  
c) Queda prohibida la pesca nocturna. Només es podrà fer en les aigües no de truites i en la modalitat tradicional per a captura d'anguila denominada molinà (pesca sense ham).  
L'horari hàbil de pesca és el comprés entre una hora abans de l'eixida del sol fins a una hora després de la seua posta, prenent les hores de l'eixida i ocàs de l'almanac.  
Article 4. Vedats de pesca  
Per tal de protegir i fomentar la fauna ictiològica, durant aquesta temporada s'estableixen els vedats de pesca que s'especifiquen en l'annex I. Hi queda totalment prohibida la captura de qualsevol espècie.  
Article 5. Vedats  
La relació de vedats de pesca s'indica en l'annex II. Per a practicar la pesca en aquests trams cal un permís especial, personal i intransferible. Les condicions específiques a què se subjecta la pesca en aquests vedats seran establides per les direccions territorials de la Conselleria d'Agricultura i Medi Ambient corresponents.  
Article 6. Pesca de la truita  
1. El període hàbil per a aquesta temporada comprendrà des del tercer diumenge de març, dia 16, fins al 31 d'agost.  
2. Els dies hàbils per a la pesca seran: dilluns, dijous, divendres, dissabtes, diumenges i festius.  
3. D'acord amb l'article 18 de la Llei de Pesca Fluvial, es consideren aigües habitades per la truita les allistes en els quadres de l'annex III. Hi regiran les condicions específiques que s'assenyalen en cada tram, a més d'aquelles que no s'indiquen però siguen de caràcter general.  
4. El nombre màxim de captures per pescador i dia serà de sis exemplars de truita arc iris en zones lliures on estiga autoritzada. El nombre de captures autoritzades en els vedats estarà determinada per la reglamentació específica vigent en cada vedat.  
Atesa l'escassesa de truita comuna (Salmo trutta), durant aquesta temporada està prohibida la seua pesca, llevat d'aquelles zones en què es practique la pesca sense mort.  
5. Procediment de pesca i esquers. Per a la pesca en les zones de truita estan prohibides totes les modalitats de pesca tret de:  
a) Pesca amb una sola canya, sense abandonar-la.  
b) Amb esquer de cullereta i mosca artificial i, a més, algues del grup de l'ova i fruita del temps per a ciprínids.  
c) Cucs amb ham dels calibres 1 o 2, en aquells trams on estiga autoritzada.  
d) Pesca sense mort amb mosca o cullereta i amb un sol ham amb arpó o sense.  
Article 7. Pesca de perca americana o black-bass (Micropterus salmoides)  
1. El període hàbil per a aquesta temporada comprendrà tot l'any, amb l'obligatorietat de tornar amb vida a l'aigua totes les captures que se realitzen en els embassaments artificials des del dia 1 d'abril fins al 31 de maig, pel fet de ser època de fresa i reproducció de l'espècie. Durant aquest període no es podran autoritzar concursos de pesca d'aquestes espècies.  
2. El nombre màxim de captures per pescador i dia serà de sis exemplars.  
3. Aquestes limitacions sols són aplicables en aigües d'embassaments artificials.  
Article 8  
Totes les restants espècies incloses en la llista de l'article 1 es podran pescar amb canya durant tot l'any, fora dels trams declarats oficialment habitats per la truita, que indicades en l'annex III.  
Article 9. Cranc de riu.  
Les espècies de cranc que es permet pescar són el cranc americà (Procambarus clarkii) durant tot l'any sense limitació de grandària ni nombre d'exemplars. Es podran utilitzar un màxim de vuit salabrets.  
Article 10. Indemnitzacions.  
A l'efecte d'exigir l'oportuna indemnització pels exemplars pescats il·legalment al territori de la Comunitat Valenciana, en l'annex IV es fixa el barem de valoració de les distintes espècies piscícoles.  
Article 11  
S'autoritza les direccions territorials de la Conselleria d'Agricultura i Medi Ambient a modificar els períodes, les zones hàbils de pesca i el nombre de captures, i a establir vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, com també a incrementar les talles mínimes de captura.  
Article 12. Concursos i competicions de pesca  
Per a la realització de concursos i competicions de pesca serà preceptiva l'autorització de les direccions territorials de la Conselleria d'Agricultura i Medi Ambient, les quals podran realitzar modificacions excepcionals de la normativa considerada en aquesta ordre respecte a esquer, talles, quotes i dies hàbils.  
Els concursos i competicions seran tramitats per la Federació de Pesca, que presentarà un calendari en els Serveis Territorials de la Conselleria d'Agricultura i Medi Ambient abans del 15 de març de 1997.  
Article 13  
Es consideren com a aigües embassades aquelles que coincidisquen amb l'àrea inundable en situació de màxima capacitat de la presa o embassament.  
Article 14  
Les prohibicions i limitacions generals no recollides en aquesta ordre es regiran per allò disposat en la Llei de Pesca Fluvial i el seu reglament, i per la Llei 4/1989, de 27 de març, i el Reial Decret 1.095/1989, de 8 de setembre. La pesca de l'angula es regirà per una normativa pròpia.  
DISPOSICIÓ FINAL  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 15 de gener de 1997  
La consellera d'Agricultura i Medi Ambient,  
MARIA ÀNGELS RAMÓN-LLIN I MARTÍNEZ  
ANNEX I  
Vedats  
Província Riu Tram  
Castelló Villahermosa Desde la seua entrada en la província de Castelló fins al xaragall de l'antiga piscifactoria de Cedramán. Des del pont de la carretera de Cedramán fins al pont de la Giraba. Des del límit de termes de Ludiente i Argelita fins al pont de la carretera d'Argelita a Lucena del Cid. Els trams oberts són únicament els que corresponen al vedat sense mort de Cedramán i als vedats de Ludiente i Peñas Negras.   
Castelló Palància Des del seu naixement fins al límit superior del vedat de Teresa inclosos el seus afluents.   
Castelló Sénia Des de la presa de l'embassament d'Ulldecona fins a la presa del Mas de Parra.   
València Xúquer Al seu pas pel municipi de Cullera, 2000 metres entre totes dues vores per a la compatibilitat amb l'activitat i el trànsit portuari.   
València Ebrón Des del pont de la Central de Castielfabib fins a la presa inclusivament de la piscifactoria de Torrebaja.   
València Ebrón Canal de derivació de la piscifactoria de Torrebaja.   
València Vallanca Des del seu naixement fins a la desembocadura.   
València Reatillo Des del límit del terme de Sot de Chera i Chulilla fins a la seua confluència amb el riu Túria.   
Alacant Algar Des del seu naixement fins a la seua confluència amb el Guadalest.  
Alacant Barranc   
 de l'Encantada Des del seu naixement fins a la seua confluència amb el riu Serpis.   
ANNEX II  
Vedats de pesca  
Vedes de truita  
Denominació Riu km   
   
1. Teresa Palancia 4,8   
2 Segorbe Palancia 6,0   
3 Cedramán Villahermosa 2,0   
4 Ludiente Villahermosa 6,0   
5. Retorno Cabriel 2,5   
6 Túria Túria 8,5   
7 Riba-roja Túria 6,0   
8 Fraile Fraile 4,5   
9 El Rincón de Ademuz Túria 4,2   
10 Vinalopó Vinalopó 1,5   
11 Chulilla Túria 3,2   
12 Buñol Buñol 3,0   
13 Beniarrés Serpis 8,0   
Vedats de pesca intensiva  
Denominació Riu km   
   
14 La Balma Bergantes 7,3   
15 Peñas Negras Villahermosa 4,6   
Altres vedats: ciprínids, anguila i altres no salmònids.  
Denominació Riu km   
16 Bullent Bullent 7,3   
17 Molinell Molinell 8,4   
18 Estany Cullera 0,1   
19 Riu Xúquer Xúquer 2,0   
ANNEX III  
ANNEX IV  
Barem de valoració per a espècies aqüícoles  
Espècies protegides PTA/exemplar  
Samaruc 10.000  
Fartet 2.000  
Tortugues 5.000  
Altres espècies PTA/kg  
Angula 30.000  
Altres espècies PTA/exemplar  
Cranc autòcton 5.000  
Anguila 1.000  
Truita comuna 10.000  
Truita arc iris 2.000  
Qualsevol altra espècie   
piscícola no indicada anteriorment 500